पेंशन पात्रों के बैंक खाते तुरंत खुलवाने के निर्देश
एसडीएमडॉ. जेके आभीर ने उपमंडल में पेंशनधारकों के अब तक खोले गए बैंक खातों की स्थिति की समीक्षा की। उन्होंने सात गांवों में अब तक अपेक्षा से कम खाते खुलने पर नाराजगी जताई। उन्होंने इन बैंकों के प्रबंधकों जिला समाज कल्याण अधिकारी को आपसी समन्वय बनाते हुए तुरंत सभी लाभार्थियों के बैंक खाते खोलने के निर्देश दिए। उन्होंने बीडीपीओ तहसीलदार को भी ग्राम सचिवों पटवारियों के माध्यम से बैंक खातेे खोलने में सहयोग करने को कहा।
समीक्षा बैठक में जिला समाज कल्याण अधिकारी इंद्रा यादव ने एसडीएम को सभी गांवों में पेंशनधारकों के खोले गए खातों के बारे में जानकारी दी। एसडीएम ने सात गांवों बलियावाला, गिरनू, कमालवाला, मादुआना, अमानी, पारता सिंबल वाला में कम खाते खुलने पर असंतोष जताया। उन्होंने बैठक में मौजूद बैंक अधिकारियों को निर्देश दिए कि वे जल्द से जल्द सभी पेंशनधारकों के बैंक खाते खोलना सुनिश्चित करें। उन्होंने समाज कल्याण अधिकारी को भी कहा कि वे सभी पेंशनधारकों को निर्देशित करें कि वे नए खाते के फार्म भरें और अपने दस्तावेज बैंक में जमा करवाएं।
डॉ. आभीर ने तहसीलदार बीडीपीओ से कहा कि वे इन गांवों में काम कर रहे पटवारियों ग्राम सचिवों को भी हिदायतें दें कि वे संबंधित लाभार्थियों से संपर्क कर बैंक खाते खुलवाने के कार्य में सहयोग करें। उन्होंने कहा कि जिन लाभार्थियों के बैंक में खाते नहीं खुलेंगे भविष्य में उन्हें पेंशन नहीं मिलेगी।
उन्होंने बताया कि सभी प्रकार की पेंशन भविष्य में बैंकों में ही जमा करवाई जाएंगी इसलिए सभी पेंशनधारकों को जल्द से जल्द अपने खाते खुलवा लेने चाहिए। बैठक में तहसीलदार नवदीप नैन, जिला समाज कल्याण अधिकारी इंद्रा यादव, एसबीआई से एसके भाटिया, कॉ-ऑपरेटिव बैंक से महावीर प्रसाद, मनीष मिश्रा, इंवेस्टिगर ओमप्रकाश सहित अन्य अधिकारी कर्मचारी भी मौजूद थे।
hin_Deva hin_Deva hin_Deva hin_Deva hin_Deva